钦定古今图书集成/明伦汇编/闺媛典/第119卷 > 刁思遵妻鲁氏
## 钦定古今图书集成/明伦汇编/闺媛典/第119卷 > 刁思遵妻鲁氏

按《魏书列女传》：荥阳刁思遵妻，鲁氏女也。始笄为思
遵所娉，未逾月而思遵亡，其家矜其少寡，许嫁已定。
鲁闻之，以死自誓，父母不达其志，遂经郡诉，称刁氏
吝护寡女，不使归宁。鲁乃与老姑徒步诣司徒府，自
告情状。普泰初，有司闻奏，废帝诏曰：“贞夫节妇，古今
同尚，可令本司依式标榜。”